
Obrázok, na ktorom je text, snímka obrazovky, písmo, elektrická modrá

Automaticky generovaný popis

****Obrázok, na ktorom je kreslený obrázok, kreativita, dizajn

Automaticky generovaný popis

Mestské lesy Krompachy s.r.o.

Obrázok, na ktorom je rastlina, exteriér, strom, ihličnaté lesy subtropického a tropického pásma

Automaticky generovaný popis

**ZLEPŠOVANIE STAVU DRUHOV A BIOTOPOV EURÓPSKEHO VÝZNAMU V LESNÝCH EKOSYSTÉMOCH NATURA 2000**

**NA LESNOM CELKU MESTSKÉ LESY KROMPACHY**

Exkurzný sprievodca

Krompachy, 26. október 2023

**O spoločnosti**

Spoločnosť Mestské lesy Krompachy s.r.o. vznikla 1.4.1994 po reštitúcii lesných pozemkov po zmene spoločenského zriadenia. V súčasnosti obhospodarujeme 1 039 ha lesných porastov poznačených intenzívnou hutníckou a baníckou činnosťou.

**Prírodné podmienky LC**

Spravované územie sa nachádza v povodí rieky Hornád v geomorfologickom celu Volovské vrchy. Priemerná ročná teplota dosahuje 5,7°C a priemerný ročný úhrn zrážok je na úrovni 766 mm. Nadmorské výšky sa pohybujú v rozpätí 370 – 960 m n.m. Geologické podložie je charakterizované prevažne bridlicami, pieskovcami, tufymi , tufitmi , miestami vápencami. Dominuje hnedá lesná pôda, pričom rankrová hnedá lesná pôda pokrýva až 62% porastovej plochy.

Reliéf terénu je charakterizovaný až 77% podielom sklonov nad 41%. Ochranné lesy tvoria 41% výmery územia a pásmo ohrozenia imisiami A až 96% výmery územia. Územia NATURA 2000 (SKUEV Galmus a CHVÚ Volovské vrchy) pokrýva 50% lesných pozemkov. Najvyšší stupeň ochrany prírody je 2. Zásoby dreva lesných porastov dosahujú úroveň 230 tis. m3. Priemerná zásoba je 221 m3.ha-1. Celkový bežný prírastok je 5,7 m3.ha-1. Decenálny etát je na úrovni 22 217 m3, pričom náhodné ťažby tvoria zanedbateľný podiel na jeho napĺňaní.

**Spôsob obhospodarovanie na LC**

Od roku 2014 Mestské lesy Krompachy prechádzajú zmenou filozofie obhospodarovania mestského majetku. Tam, kde je to možné uplatňujeme prevažne individuálny výber stromov určených na ťažbu. Pri vyznačovaní ťažieb (obnovných aj výchovných) používame kritéria zdravotného, zušľachťujúceho a zrelostného výberu.

Samozrejmosťou je ponechávanie mŕtveho dreva. Pri ťažbe používane prevažne technológiu krátených surových kmeňov.. Stínka, odvetvovanie a rozrez kmeňov je motomanuálne, približovanie pomocou UKT a ŠLKT v prípade potreby konským záprahom. Zvolený spôsob obhospodarovania si vyžaduje optimalizovanie a zahusťovanie lesnej dopravnej siete – technologických liniek. V obnovovaných porastoch sa vždy vykonáva príprava plochy na prirodzené zmladenie – uhádzanie haluziny a výsek liesky.

Umelá obnova je vo väčšine realizovaná ako podsadba v drevinovo zmenených porastoch. Výchova lesa sa vykonáva predovšetkým odstraňovaním liesky a rozrastlíkov. Prioritne sa podporujú deficitné druhy drevín. Pionierske dreviny považujeme za plnohodnotnú súčasť drevinovej skladby.

**Východiskový stav dielca č. 5a:**

Dvojetážový porast so zakmenením prvej etáže 0,5 a druhej etáže 0,3. Podmienky pre prirodzenú obnovu boli limitované predovšetkým lieskovým podrastom s dokonalým zápojom. Vysoký tlak raticovej zveri (jelenia a srnčia) decimovali tieň tolerujúce prirodzené zmladenie stanovištne vhodných druhov drevín.

Obrázok, na ktorom je exteriér, sneh, zima, vetva

Automaticky generovaný popis

Obr. 1: Východiskový stav dielca pred vykonanými opatreniami

**Realizované opatrenia v  dielci č. 5a a ich ciele:**

Individuálnym výberom stromov sa vykonala obnovná ťažba v objeme 200 m3(SC 132 m3, JD 45 m3, BO 10 m3, BK 10 m3, SM 3 m3). Vykonanou smerovou stínkou sa minimalizovalo poškodenie ostávajúcich stromov a maximalizuje zachovanie ostávajúceho prirodzeného zmladenia. Upustením od vyťahovania surových kmeňov pomocou UKT metódou zberného lana a nahradenie tejto metódy šetrnejšou aplikáciou konského záprahu s vyťahovaním hotových sortimentov na približovaciu cestu sa zabránilo poškodzovaniu pôdneho krytu, poškodeniu ostávajúceho porastu napnutým lanom a úplne sa vylúčil pohyb ťažkej mechanizácie po ploche porastu.

Zvýšený náklad na ťažbu predstavoval 9€/m3, celkový náklad na ťažbu, približovanie a manipuláciu predstavoval 23 €/m3. Následne sa na ploche celého dielca uhadzovaním haluziny a výsekom liesky pripravili podmienky na klíčenie, prijímanie a odrastanie prirodzenej obnovy a taktiež na umelú obnovu duba formou podsadby. Náklad na prípravu plochy predstavoval 950 €/ha. Na ochranu proti zveri sa v prípade existujúceho prirodzeného zmladenia deficitných drevín použili pletivové rukávy (náklad 10 €/ks).

Podsadby duba a kompaktnejšie plôšky s prirodzeným zmladením sa oplotili (náklad 10 €/bm). Stromy na dožitie v hodnote 6 639,- € sa ponechali v dvoch skupinách a to v okolí turistického chodníka. Predpokladaná vysoká pňová výmladnosť liesky sa bude v nasledujúcich rokoch intenzívne tlmiť, predovšetkým na oplotených plochách. Spolu sa v dielci č. 5a vykonali opatrenia v hodnote 27 384 €.

Obrázok, na ktorom je exteriér, rastlina, tráva, lesnatý kraj

Automaticky generovaný popis

Obr. 2: Stav porastu po vykonaní opatrení